**Hrvatsko čitateljsko društvo izdaje glasilo za popularizaciju čitanja i pismenosti pod nazivom „HRČAK”.** Glasilo izlazi dva puta godišnje u tiskanom i/ili elektroničkom obliku, omogućuje razmjenu informacija između Hrvatske i ostalih nacionalnih čitateljskih udruga te donosi iscrpne informacije o aktivnostima HČD-a i njegovih ogranaka, kao i radove s područja legologije. U svrhu razvijanja svijesti o utjecaju čitanja i važnosti pismenosti časopis objavljuje stručne radove, izlaganja sa stručnih i znanstvenih skupova, prikaze istraživanja, osvrte na konferencije, novosti u nakladništvu i prikaze knjiga.

Rok za predaju tekstova je dva mjeseca prije izlaska sljedećeg broja („Hrčak“ izdajemo povodom Međunarodnog dana pismenosti, 8. rujna).

Molimo autore da uz tekst navedu svoje ime i prezime, e-adresu i instituciju u kojoj djeluju.

Tekstove je poželjno popratiti kvalitetnim fotografijama.

O uvrštavanju radova u pojedini broj časopisa odlučuje uredništvo. Uredništvo zadržava pravo kraćenja tekstova, a u slučaju potrebe za preoblikovanjem teksta konzultirat će autora.

Tekstove molimo slati elektroničkom poštom na [hcd@hcd.hr](mailto:hcd@hcd.hr)

Puni tekst članaka objavljenih u „Hrčku“ može se koristiti bez naknade u nekomercijalne svrhe, a korisnici mogu kopirati, distribuirati, mijenjati i dorađivati materijal uz ispravno navođenje izvora.

Autori neće primiti naknadu niti druge oblike nadoknade za objavljeni članak.

Upute za oblikovanje priloga:

* Rukopis treba biti spremljen u .doc ili .docx obliku. Rukopisi trebaju biti pisani ili prevedeni na hrvatski jezik
* Rukopisi, uključujući sav tekst, literaturu, tablice, naslove tablica i slika, trebaju biti napisani na papiru sa slobodnim rubnicima od 2,5 cm, u proredu 1,5, u pismu Arial, veličinom od 11 tipografskih točaka.
* Svaka stranica mora biti označena brojem u donjem desnom kutu, počevši od naslovne stranice.
* Radovi trebaju biti dužine od 1 do 3 kartice teksta. Pri izvještavanju s opsežnijih sastanaka i manifestacija, molimo, stavite naglasak na svrhu i zaključke.

*Citiranje literature:*

Priloge koji opisuju ili prikazuju aktivnosti, konferencije i sl. nije potrebno popratiti literaturom. Ostale radove potrebno je opremiti popisom korištene literature, abecednim redoslijedom prema APA standardima: <http://www.unizd.hr/Portals/32/docs/APA%20standardi%20za%20citiranje%20literature.pdf>

Citirani izvori u tekstu navode se u skraćenom obliku, npr.: (Porter, 1990.).